rejauldu/bengali-wikipedia huggingface dataset:
thumb|ভাষা শুনুন নাউরুয়ান ভাষা এবং ইংরেজি ভাষা নাউরুর সরকারী ভাষা। এখানকার প্রায় অর্ধেক সংখ্যক লোক নাউরুয়ান ভাষাতে কথা বলেন। এটি একটি অস্ট্রোনেশীয় ভাষা। অন্যান্য স্থানীয় ভাষার মধ্যে ইকিরিবাতি ভাষা, চীনা ভাষা এবং টুভালুয়ান ভাষা উল্লেখযোগ্য। আন্তর্জাতিক বাণিজ্য ও পর্যটন শিল্পে ইংরেজি ভাষা ব্যবহার করা হয়।   বহিঃসংযোগ   নাউরুর ভাষার উপর এথনোলগ-এর রিপোর্ট  বিষয়শ্রেণী:নাউরু বিষয়শ্রেণী:ওশেনিয়ার ভাষা  en:Demographics of Nauru#Language
right|280px|thumb|US military engineers survey a planned bridge in Tojg, Lash wa Juwayn district  লশ ওয়া জুওয়ান (এছাড়াও উচ্চারন করা হয়ে থাকে লশ ও জায়াইন) আফগানিস্তানের ফারাহ প্রদেশ এর একটি জেলা। ২০০৫ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৮,০০০ এর মত, যার মধ্যে থেকে ৫০% পশতুন এবং ৫০% তাজিক (জাতিগত ফারসি), সম্প্রদায়ের। জেলাটির প্রধান শহর লশ ওয়া জুয়ায়েন নামেও পরিচিত, যেটি দারচেচে-ই সিস্তান হ্রদ থেকে প্রায় ৫০৮ মিটার উচ্চতায় অবস্থিত।  জনবহুল স্থান  তোযক  তথ্যসূত্র  বহিঃসংযোগ  Map of Settlements AIMS, May 2002  বিষয়শ্রেণী:ফারাহ প্রদেশের জেলা
প্রণজিৎ সিংহ রায় ভারতের ত্রিপুরার একজন রাজনীতিবিদ। ২০১৩ সালের বিধানসভা নির্বাচনে, তিনি ত্রিপুরা বিধানসভার গোমতি জেলার রাধাকিশোরপুর কেন্দ্রের প্রতিনিধিত্ব করেছিলেন।MLAs refuse to accept Roy as CLP leaderCongress hit by next big crisis in Tripura, 6 MLAs quit partyMy Neta  ২০১৬ সালে, তিনি ভারতীয় জাতীয় কংগ্রেসের ছয়জন বিধায়কের একজন ছিলেন যারা সর্বভারতীয় তৃণমূল কংগ্রেসে যোগ দিয়েছিলেন, ২০১৬ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্ক্সবাদী) মিত্র হওয়ার কারণে দলের প্রতি অসন্তুষ্টির কারণে।Six Congress MLAs in Tripura join Trinamool  আগস্ট ২০১৭ সালে, তিনি ছিলেন সর্বভারতীয় তৃণমূল কংগ্রেসের ছয়জন বিধায়কের মধ্যে একজন যারা ২০১৭ সালের ভারতীয় রাষ্ট্রপতি নির্বাচনে পার্টি লাইনের বিরুদ্ধে ভোট দেওয়ার পরে ভারতীয় জনতা পার্টিতে যোগ দিয়েছিলেন।   তথ্যসূত্র   বিষয়শ্রেণী:ত্রিপুরা বিধানসভার সদস্য ২০২৩-২০২৮ বিষয়শ্রেণী:ত্রিপুরার ভারতীয় জনতা পার্টির রাজনীতিবিদ বিষয়শ্রেণী:ত্রিপুরার তৃণমূল কংগ্রেসের রাজনীতিবিদ বিষয়শ্রেণী:ত্রিপুরার ভারতীয় জাতীয় কংগ্রেসের রাজনীতিবিদ বিষয়শ্রেণী:ত্রিপুরার রাজ্য মন্ত্রিপরিষদের মন্ত্রী বিষয়শ্রেণী:ত্রিপুরা বিধানসভার সদস্য ২০১৮-২০২৩ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:গোমতী জেলার ব্যক্তি বিষয়শ্রেণী:ত্রিপুরা বিধানসভার সদস্য ২০১৩-২০১৮
ঝালিমাটির গান() অসমের গোয়ালপাড়া জেলার বিভিন্ন অঞ্চলে প্রচলিত লোকগীত। যা লোকের মৃত্যু, শবযাত্রা, শবদাহ ও শ্রাদ্ধের সহিত জড়িত। গোয়ালাপাড়ার বিভিন্ন অঞ্চলে এটি বড়া পুরাণ ও সংকীর্ত্তন নামে জানা যায়। এই গানগুলি আধ্যম্তিক তত্বমুলক ভক্তিরসে সমৃদ্ধ।ড° যতীন বরুৱা (১৬ - ৩১ অক্টোবর, ২০১৪). "ঝালিমাটির গান". প্রান্তিক. খণ্ড ৩৩ শ বছর (২২শ সংখ্যা): পৃষ্ঠা ৪৬-৪৭.  ব্যবহৃত বাদ্যযন্ত্র ঝালিমাটির গানে ব্যবহৃত বাদ্যযন্ত্রগুলি হচ্ছে খোল, করতাল ও ঝালি। ঝালি ও মাটির খোল ব্যবহার করে এই গান গাওয়া হয় বলে এই গানের নাম ঝালিমাটির গান।  বিভিন্ন ধরনের ঝালিমাটির গান ব্যক্তির মৃত্যু হওয়ার পর থেকেই ঝালিমাটির গান আরম্ভ হয় যা মৃতকের আদ্যশ্রাদ্ধ সম্পূর্ণ হওয়া পর্যন্ত চলতে থাকে। মৃতকের শ্মশান যাত্রা, আদ্যশ্রাদ্ধ ও পিণ্ডদানের সময় গানের ধরন বিভিন্ন হয়।  তথ্যসূত্র  বিষয়শ্রেণী:আসামের সংস্কৃতি
লোকেশ ঘোষ (, ) ভারতীয় বাংলা চলচ্চিত্রের একজন অভিনেতা। পরিচালক অঞ্জন চৌধুরীর জ্যেষ্ঠা কন্যা অভিনেত্রী চুমকি চৌধুরী তার স্ত্রী।   চলচ্চিত্র    ভগবানের মাথায় হাত (২০১৩)  বেজন্মা (২০১০)  বলিদান (২০১০)  মেজো বউ (২০০৯)  দাদার আদেশ (২০০৫)  বারুদ (২০০৪)  স্বজনী (২০০৪)  সবুজ সাথী (২০০৩)  ইনকিলাব (২০০২)  প্রতিহিংসা (২০০২)  প্রেম শক্তি (২০০২)  বিধাতার খেলা (২০০১)  রাখী পূর্ণীমা (২০০১)  গরিবের সংসার (২০০০)  রুপসী দোহাই তোমার (২০০০)  গুন্ডা (১৯৯৯)  জীবন নিয়ে খেলা (১৯৯৮)  খেলাঘর (১৯৯৮)  মাস্তান দাদা (১৯৯৮)  আসল নকল (১৯৯৭)  বাংলার বধু (১৯৯৭)  লোফার (১৯৯৭)  মুখ্যমন্ত্রী (১৯৯৭)  নাচ নাগীনি নাচ রে (১৯৯৭)   তথ্যসূত্র    বহিঃসংযোগ     লকেস ঘোষ কমপ্লেক্স ইনডেক্স টু ওয়ার্ল্ড ফিল্ম  লোকেশ ঘোষ গোমোলো  বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:জীবিত ব্যক্তি বিষয়শ্রেণী:বাঙালি অভিনেতা বিষয়শ্রেণী:জন্মের সাল অজানা বিষয়শ্রেণী:পশ্চিমবঙ্গের অভিনেতা বিষয়শ্রেণী:বাঙালি হিন্দু বিষয়শ্রেণী:ভারতীয় হিন্দু
গুলিশাখালী বাংলাদেশের বরগুনা জেলার অন্তর্গত আমতলী উপজেলার একটি ইউনিয়ন।   আয়তন  গুলিশাখালী ইউনিয়নের আয়তন ১৩,৮৮৭ একর।   প্রশাসনিক কাঠামো  গুলিশাখালী ইউনিয়ন আমতলী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম আমতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী গুলিশাখালী ইউনিয়নের মোট জনসংখ্যা ২৮,৪৫৮ জন। এর মধ্যে পুরুষ ১৩,৬২৪ জন এবং মহিলা ১৪,৮৩৪ জন। মোট পরিবার ৬,৪৫৭টি।   শিক্ষা  ২০১১ সালের আদমশুমারি অনুযায়ী গুলিশাখালী ইউনিয়নের সাক্ষরতার হার ৫৩.৪%।   আরও দেখুন   আমতলী উপজেলা  আমতলী থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:আমতলী উপজেলার ইউনিয়ন
thumb|।১৯৪৯ সালে জার্মান বিভাজন।ভবিষ্যৎ পশ্চিম জার্মানির(নীল) মধ্যে রয়েছে মার্কিন,ব্রিটিশ এবং ফরাসি অঞ্চল (বেগুনি রঙের অংশ বাদে, এ অংশটি পরবর্তীতে পশ্চিম জার্মানির সাথে একীভূত হয়)।পূর্ব জার্মানি(লাল,হলুদ রঙের পশ্চিম বার্লিন বাদে বার্লিনের বাকি অংশ) সোভিয়েত অঞ্চলের মাঝে প্রতিষ্ঠা করা হয়  জার্মান পুনঃএকত্রিকরণ () সম্পন্ন হয় ১৯৯০ সালের ১৩ অক্টবর।এর মাধ্যমে গণতান্ত্রিক প্রজাতন্ত্রি জার্মানি(পূর্ব জার্মানি)র অঞ্চল সমূহ ফেডারেল প্রজাতন্ত্রি জার্মানি(পশ্চিম জার্মানি)র সাথে একীভূত হয়। এ পরিবর্তন কে Die Wende (The Turning/The Change) বলে আখ্যায়িত করা হয়।  ১৮ মার্চ, ১৯৯০ পূর্ব জার্মানিতে প্রথম মুক্ত নির্বাচন অনুষ্ঠিত হয়। এরপর পূর্ব এবং পশ্চিম অংশ আলোচনার মাধ্যমে পুনঃএকত্রিকরণের ব্যাপারে ঐকমত্যে পৌঁছায়। দ্বিতীয় বিশ্বযুদ্ধের পর জার্মানি নিয়ন্ত্রণকারি ৪ টি পরাশক্তির প্রত্যক্ষ অংশগ্রহণে এ চুক্তিকে "Two Plus Four Treaty" ও বলা হয়।  একীভূত জার্মানি ইউরোপিয় ইউনিয়ন এবং ন্যাটোর সদস্য   নামকরণ  ১৯৯০ সালের ঘটনাবলীকে একত্রিকরণ নাকি পুনঃএকত্রিকরণ বলা হবে, তা নিয়ে ভিন্ন ভিন্ন মতামত রয়েছে।১৮৭১ সালে প্রথমবার জার্মান একত্রিকরণ হয়েছিল বলে, বার্লিন দেয়াল খুলে দেবার ঘটনাকে অনেকে পুনঃএকত্রীকরণ বলে থাকেন। জার্মান রাজনীতিবাদরা তাই একে বলতেই বেশি স্বচ্ছন্দবোধ করেন। অনেকে এ ঘটনাকে শুধুমাত্র জার্মান ঐক্য(Deutsche Einheit) বলে থাকেন  পুনঃএকত্রীকরণ   ইতিহাস  thumb|পূর্ব জার্মান পুলিশ কর্মকর্তাগণ বার্লিন দেয়ালের ব্রান্ডেনবার্গ গেইট আনুষ্ঠানিকভাবে খুলে দেবার জন্য অপেক্ষা করছেন ৩ অক্টোবর ১৯৯০ তে পুনঃএকত্রিকরণ প্রক্রিয়া আনুষ্ঠানিকভাবে সম্পন্ন করা হয়। পূর্ব জার্মানির ৫ টি প্রদেশ এর মাধ্যমে ফেডারেল জার্মানিতে যোগ দেয়। জার্মান সংবিধান সংশোধিত হয়, যেখানে ভবিষ্যতে অস্ট্রিয়াকে জার্মানির সাথে একীভূত হওয়ার আমন্ত্রণ জানানোর সুযোগ আছে।  ১৪ নভেম্বর, ১৯৯০ পোল্যান্ডএর সাথে আনুষ্ঠানিক চুক্তির মাধ্যমে ওদের-নিসে লাইন কে জার্মানি-পোল্যান্ডের সীমানা বলে স্বীকৃতি দেয়া হয়।  পরবর্তী মাসে ১৯৩২ সালের পর সমগ্র জার্মানির প্রথম নির্বাচনে হেলমুট কোল চ্যান্সেলর নির্বাচিত হন। ৩ রা অক্টোবরকে "জার্মান ঐক্য দিবস" হিসেবে সরকারী ছুটি ঘোষণা করা হয়  পরবর্তী প্রভাব  পুনঃএকত্রীকরণ জার্মান অর্থনীতিকে তীব্র চাপের মুখে ফেলে দেয়।একত্রীকরণে আনুমানিক ১.৫ ট্রিলিয়ন ইউরো খরচ হয়। এ বিশাল ব্যয়ের মূলে ছিল পূর্ব জার্মানির দুর্বল অর্থনৈতিক কাঠামো। পূর্ব এবং পশ্চিম জার্মানির মুদ্রাকে সমমানের হিসাব করায় মুদ্রাস্ফীতি দেখা দেয়। পশ্চিমা প্রতিযোগিতায় টিকতে না পেরে অনেক পূর্ব জার্মান শিল্প কারখানা বন্ধ হয়ে যায়। ফলে কর্মসংস্থানের খোঁজে অনেকে পশ্চিমাংশে পাড়ি জমাতে শুরু করে। পূর্বাংশ হারায় বিশাল জনশক্তি। পূর্ব জার্মানির রাষ্ট্রায়ত্ব শিল্প কারখানাগুলো ব্যক্তি মালিকানায় হস্তান্তর করতে গিয়েও প্রচুর লোকসানের শিকার হতে হয়। এখন পর্যন্ত জার্মানি প্রতিবছর পূর্ব জার্মানির প্রদেশগুলোর উন্নয়নের জন্য বাৎসরিক ১০ বিলিয়ন ইউরো খরচ করছে।  আরও দেখুন   ১৯৪৫ এর পর জার্মানির ইতিহাস   বার্লিন দেয়াল  বহিঃসংযোগ   ঐক্য চুক্তি (বার্লিন, ৩১ আগস্ট,১৯৯০)  বিষয়শ্রেণী:জার্মানির ইতিহাস বিষয়শ্রেণী:জাতীয় একত্রীকরণ বিষয়শ্রেণী:সোভিয়েত-জার্মান সম্পর্ক
ডিকলা হাদার ( ; জন্ম ১০ ডিসেম্বর, ১৯৮১) একজন ইসরায়েলি অভিনেত্রী এবং কন্ঠ অভিনেত্রী। Dikla Hadar's filmography (in Hebrew)   জীবনী  আশকেলনে জন্মগ্রহণকারী হাদার মঞ্চে ২০০৭ সালে তার কর্মজীবন শুরু করেন। তার আগে, তিনি থেলমা ইয়েলিন উচ্চ বিদ্যালয়ে তার পড়াশোনা শেষ করেন এবং লজিস্টিক কর্পসের একজন রক্ষণাবেক্ষণ কর্মকর্তা ছিলেন। হাদারের মঞ্চ ক্যারিয়ারের জন্য, তিনি ক্যামেরি থিয়েটার এবং ইসরায়েল জুড়ে অন্যান্য অনেক থিয়েটারে ক্যাবারে শোতে অভিনয় করেছেন। এই শোগুলির মধ্যে অনেকগুলি গিলাদ কিমচি দ্বারা পরিচালিত ছিল। ২০০৯ সালে, তিনি এ মিডসামার নাইটস ড্রিম-এর একটি মঞ্চ অভিযোজনে অভিনয় করেছিলেন।    ব্যক্তিগত জীবন  হাদার একটি সমকামী সম্পর্কের মধ্যে রয়েছেন এবং একসাথে, তার এবং তার সঙ্গীর শুক্রাণু দানের মাধ্যমে একটি সন্তানের জন্ম হয়েছে।    তথ্যসূত্র    বহিঃসংযোগ   বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইসরায়েলি টেলিভিশন অভিনেত্রী বিষয়শ্রেণী:ইসরায়েলি মঞ্চ অভিনেত্রী বিষয়শ্রেণী:ইসরায়েলি চলচ্চিত্র অভিনেত্রী বিষয়শ্রেণী:ইসরায়েলের এলজিবিটি অভিনয়শিল্পী বিষয়শ্রেণী:লেসবিয়ান অভিনেত্রী বিষয়শ্রেণী:ইসরায়েলি কণ্ঠাভিনেত্রী বিষয়শ্রেণী:২১শ শতাব্দীর এলজিবিটিকিউ ব্যক্তি বিষয়শ্রেণী:২১শ শতাব্দীর ইসরায়েলি অভিনেত্রী বিষয়শ্রেণী:অপর্যালোচিত অনুবাদসহ পাতা
ক্যালসিয়াম কার্বাইড,  আরো ক্যালসিয়াম অ্যাসিটিলাইড হিসেবে পরিচিত, একটি রাসায়নিক যৌগিক পদার্থ যার আণবিক সূত্র CaC2। এটি প্রধানত শিল্পতে অ্যাসিটিলিন এবং ক্যালসিয়াম সায়ানামাইডের উৎপাদনে ব্যবহার হয়।  বিশুদ্ধ উপকরণ বর্ণহীন, যাহোক প্রযুক্তিগত গ্রেডের ক্যালসিয়াম কার্বাইডের টুকরাগুলো ধূসর বা বাদামি এবং CaC2 এর প্রায় ৮০-৮৫% নিয়ে গঠিত (CaO (ক্যালসিয়া অক্সাইড এর অবশিষ্টাংশ) Ca3P2(ক্যালসিয়াম ফসফেট), CaS (ক্যালসিয়াম সালফাইড), Ca3N2 (ক্যালসিয়াম নাইট্রাইড), SiC (সিলিকন কার্বাইড), ইত্যাদি)। দাগ আর্দ্রতার উপস্থিতি, প্রযুক্তিগত গ্রেড ক্যালসিয়াম কার্বাইড রসুনের অপ্রীতিকর একটি ইঙ্গিতবহ গন্ধ নির্গত করে।  ব্যবহারক্ষেত্র ক্যালসিয়াম কার্বাইডের প্রয়োগ রয়েছে  অ্যাসিটিলিন গ্যাসের উৎপাদন এবং কার্বাইড ল্যাম্পে অ্যাসিটিলিনের উৎপাদনের জন্য; সারের জন্য রাসায়নিক এবং স্টিল তৈরির উৎপাদনে। এছাড়াও কৃত্রিমভাবে ফল পাকানোর জন্য এটি ব্যবহার করা হয়। যদিও বাংলাদেশসহ অনেক দেশেই এটি দিয়ে ফল পাকানো আইনত নিষিদ্ধ, কিন্তু তারপরও এটি ব্যবহৃত হয়।  উৎপাদন ১/ধাতুর সাথে বিক্রিয়ায় Be+2C=BeC2 3Mg+C=Mg3C ২/ধাতব অক্সাইড এর সাথে বিক্রিয়ায় MgO+3C=MgC2+CO  ক্রিস্টাল গঠন প্রয়োগ তথ্যসূত্র  বিষয়শ্রেণী:ক্যালসিয়াম যৌগ বিষয়শ্রেণী:শোধক
জাকিয়া তাবাসসুম হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি  একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেন।   পরিবার   বৃহত্তর দিনাজপুর জেলা এবং মহান মুক্তিযুদ্ধের অন্যতম শীর্ষ সংগঠক জননেতা অ্যাডভোকেট মো. আজিজুর রহমান এম,এন,এ তার বাবা। কবি ও সাংস্কৃতিক ব্যক্তিত্ব মুজতবা আহমেদ মুরশেদ তার ভাই।  চার ভাই চার বোনের মধ্যে তিনি সবার ছোটো।   অন্যান্য তথ্য  জাকিয়া তাবাসসুম জুঁই একজন সাহিত্যমনা ও সাংস্কৃতিক ব্যক্তিত্ব। ২৩ জুন ২০১৯, বাংলাদেশ আওয়ামীলীগ-এর প্রতিষ্ঠাবার্ষিকীতে ১১তম জাতীয় সংসদের ২০১৯-২০২০ জাতীয় অর্থ বাজেট অধিবেশনে তিনি তার বক্তব্যের শুরুতে স্বরচিত গানের কলির মাধ্যমে (আমরা পেয়েছি তোমায়- জাতির পিতা, জাতির পিতা / তুমি দিয়েছো আমায়- স্বাধীনতা, স্বাধীনতা) হাজার বছরের শ্রেষ্ঠ বাঙালি বঙ্গবন্ধু শেখ মুজিবুর রহমান ও প্রধানমন্ত্রী শেখ হাসিনার প্রতি শ্রদ্ধাজ্ঞাপন করেছেন। তিনি দিনাজপুর লেখক পরিষদ-এর প্রতিষ্ঠাকালীন সাধারণ সম্পাদক ও বতর্মান কমিটির সভাপতি।  তথ্যসূত্র  বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দিনাজপুর জেলার রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:রাজনীতিতে বাংলাদেশী নারী বিষয়শ্রেণী:জীবিত ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:দিনাজপুর জেলার ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:একাদশ জাতীয় সংসদের সংরক্ষিত মহিলা আসনের সদস্য
উইকিহাউ হলো একটি অনলাইন উইকি -শৈলী বিস্তৃত ডাটাবেসের গঠিত সম্প্রদায় যা কীভাবে কি করে তার নির্দেশনা দিয়ে থাকে। ইন্টারনেট উদ্যোক্তা জ্যাক হেরিক ২০০৫ সালে এটি প্রতিষ্ঠিত করে, ওয়েবসাইটটি বিশ্বের প্রত্যেককে কীভাবে কী করতে হয় তা শিখাতে সক্ষম করার জন্য কীভাবে কী করতে হয় তার নির্দেশাবলীর নির্দেশনা তৈরি করে থাকে।   উইকিহাউ একটি হাইব্রিড সংস্থা, এটি একটি সামাজিক মিশনের জন্য পরিচালিত একটি লাভজনক সংস্থা।  উইকিহাউ একটি ওপেন সোর্স এবং উন্মুক্ত সামগ্রী প্রকল্প।  পরিবর্তিত মিডিয়াউইকি সফ্টওয়্যারটি নিখরচায় প্রকাশিত হয়েছে  এবং সামগ্রীটি ক্রিয়েটিভ কমন্স (বিওয়াই-এনসি-এসএ) লাইসেন্সের অধীনে প্রকাশিত হয়েছে।   ২০০৫ সালের ফেব্রুয়ারিতে, উইকিহাউয়ে ৩৫.৫ মিলিয়নেরও বেশি অনন্য দর্শক ছিল।  আগস্ট ২০১৭ সাল পর্যন্ত, উইকিহাউয়ে রয়েছিলো ১৯০,০০০ টিরও অধিক বিনামূল্য "কীভাবে" নিবন্ধ এবং ১.৬ মিলিয়নেরো বেশি নিবন্ধিত ব্যবহারকারী রয়েছে৷  ফেব্রুয়ারি ২০০৫, উইকিহাউ ৩৫.৫ মিলিয়ন বার পরিদর্শন করা হয়।  ১১ ই এপ্রিল, ২০১০ সালে, "কীভাবে দ্রুত ওজন কমাবেন" শীর্ষক একটি উইকিহাউ নিবন্ধ ৫ মিলিয়ন পরিদর্শনে পৌঁছেছিল, যা ছিলো এই সাইটের পক্ষে প্রথম। "মাইক্রোসফ্ট উইন্ডোজে স্ক্রিনশট কীভাবে নেবেন" এই সাইটের সর্বাধিক জনপ্রিয় একটি নিবন্ধ।    ইতিহাস  ১৫ জানুয়ারি ২০০৫ সালে জ্যাক হেরিক প্রতিষ্ঠিত করেন,এটার লক্ষ্য হলো অভ্রান্ত "কীভাবে " সারগ্রন্থ তৈরি করা , তারপর এর নির্দেশনাগুলো একাধিক ভাষাতে উন্নতি করেছে। ১৫ জানুয়ারীর দিনটিতে উইকিপিডিয়াকে সম্মানের উদ্দেশ্যে ইচ্ছাকৃতভাবে প্রবর্তনের তারিখ হিসাবে বেছে নেওয়া হয়েছিল, যেহেতু চার বছর আগে একই দিনে (১৫ জানুয়ারি, ২০০১ সালে) উইকিপিডিয়া তার যাত্রা শুরু করেছিলো। জোশ হান্না ২০০৪ সালে ইতোমধ্যে যে ওয়েবসাইটটি ইহাউ থেকে কিনেছিলেন সেটা থেকে হেরিক উইকিহাউ তথা কীভাবে (হাউ-টু) ওয়েব সাইট শুরু করার অনুপ্রেরণা পেয়েছিলেন। After running eHow, Herrick concluded that eHow's business model prevented it from becoming the extensive, high quality how-to manual he wanted to create. হারিক এবং হান্না ২০০৬ সালে ইহাউ বিক্রি করেছিলেন, হেরিকে পুরো সময়ের জন্য উইকিহাউতে নজর দেওয়ার সুযোগ করে দিয়েছিলেন।   ২০০৬ সালে, অলাভজনক ফাউন্ডেশন ওয়ান ল্যাপটপ শিশু প্রতি উইকিহাউ বিশ্বব্যাপী বিতরণ করা শিক্ষাগত ল্যাপটপের সামগ্রীর উৎস হিসাবে একটিকে বেছে নিয়েছিল।  ২১ সেপ্টেম্বর,২০০৭ সালে ওয়েবসাইটটির ২৫,০০০ তম নিবন্ধ প্রকাশিত হয়েছিল।  ২০০৯ সালে, ওয়েবসাইটটি ২০ মিলিয়ন মাসিক দর্শকদের ছাড়িয়ে গেছে এবং উইকিহাউ একটি নতুন ডিজাইন সম্পূর্ণ করেছে।  ২০১৪ সালে, গুগল একটি বিজ্ঞাপন মুক্ত ইন্টারনেট পণ্য গুগল অবদানকারীদের জন্য অন্যতম লঞ্চ অংশীদার হিসাবে উইকিহাউকে বেছে নিয়েছিল।    তথ্যসূত্র   বিষয়শ্রেণী:মার্কিন ওয়েবসাইট বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি বিষয়শ্রেণী:মিডিয়াউইকি ওয়েবসাইট বিষয়শ্রেণী:উইকি সম্প্রদায় বিষয়শ্রেণী:অপর্যালোচিত অনুবাদসহ পাতা
বোম্বে গেজেট (১৭৮৯ সালে প্রতিষ্ঠিত)  বোম্বে (বর্তমানে মুম্বাই), ভারত থেকে প্রকাশিত প্রথম ইংরেজি সংবাদপত্রগুলির মধ্যে একটি ছিল।    ইতিহাস  প্রাথমিকভাবে ১৭৮৯ সালে "বোম্বে হেরাল্ড" প্রতিষ্ঠিত হয়, ১৭৯১ সালে সংবাদপত্রের নাম পরিবর্তন করে "বোম্বে গেজেট" করা হয়।  এটি দীর্ঘ সময়ের জন্য শহরের প্রধান কাগজ ছিল এবং ১৮৮৫ সালে ভারতীয় জাতীয় কংগ্রেসের প্রথম অধিবেশনের মতো গুরুত্বপূর্ণ ঘটনাগুলি কভার করে। বোম্বে গেজেট এবং বোম্বে কুরিয়ার ছিল বোম্বে (বর্তমানে মুম্বাই) থেকে প্রকাশিত প্রাচীনতম ইংরেজি ভাষার ভারতীয় সংবাদপত্র।   তথ্যসূত্র   বিষয়শ্রেণী:১৭৮৯-এ ব্রিটিশ ভারতে প্রতিষ্ঠিত বিষয়শ্রেণী:মুম্বইয়ের সংবাদপত্র বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:১৭৮৯-এ প্রতিষ্ঠিত প্রকাশনা
মসজিদে তোবা বা তোবা মসজিদ () গোল মসজিদ নামেও পরিচিত, পাকিস্তানের সিন্ধু প্রদেশের করাচী শহরের একটি মসজিদ। এটি করাচীর ডিএইচএ (প্রতিরক্ষা আবাসন কর্তৃপক্ষ) এর দ্বিতীয় পর্যায়ে অবস্থিত।  মসজিদটির নির্মাণকাজ ১৯৬৬ সালে শুরু হয় এবং ১৯৬৯ সালে শেষ হয়। মসজিদটির নকশা করেন পাকিস্তানি স্থপতি বাবর হামিদ চৌহান এবং প্রকৌশলী ছিলেন জহির হায়দার নকভি। এই মসজিদটিতে ৫,০০০ লোকের স্থান সংকুলান হয়।   মসজিদটির অনন্য বৈশিষ্ট্য   মসজিদটির কেন্দ্রীয় প্রার্থনা হলটিতে কোন স্তম্ভ নেই বলে একে বিশ্বের বৃহত্তম একক গম্বুজ বিশিষ্ট মসজিদ হিসেবে দাবি করা হয়। এর বিশাল গম্বুজটি আশেপাশের নিচু প্রাচীরের উপর রক্ষিত।  ২০১৮ সালের হিসেবে বিশ্বের ১৮ তম বৃহত্তম মসজিদ।   চিত্রশালা    আরও দেখুন   পাকিস্তানের মসজিদের তালিকা  পাকিস্তানে ইসলাম  বিশ্বের বৃহত্তম মসজিদগুলোর তালিকা   তথ্যসূত্র    বহিঃসংযোগ   Gettyimages.com ওয়েবসাইটে মসজিদে তোবার ছবি  বিষয়শ্রেণী:পাকিস্তানের মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:গম্বুজসহ ধর্মীয় ভবন ও স্থাপনা বিষয়শ্রেণী:করাচির মসজিদ বিষয়শ্রেণী:২০শ শতাব্দীর মসজিদ বিষয়শ্রেণী:গম্বুজসহ মসজিদ বিষয়শ্রেণী:২০শ শতাব্দীর এশিয়ার মসজিদ
thumb|right|এইচ জি ওয়েলস রচিত দ্য ওয়ার অভ দ্য ওয়ার্ল্ডস উপন্যাসে মঙ্গল গ্রহ থেকে আগত বহির্জাগতিক জীবেরা পৃথিবী আক্রমণ করছে; চিত্রণে এনরিকে আলিইম কোররেয়া বহির্জাগতিক জীবদের আক্রমণ বা মহাকাশ থেকে আক্রমণ বিজ্ঞান কল্পকাহিনী ও চলচ্চিত্রে উপস্থাপিত একটি সাধারণ বিষয়বস্তু, যেখানে বহির্জাগতিক জীবেরা পৃথিবী আক্রমণ করে এবং মানুষদেরকে হত্যা ও উচ্ছেদ করে, মানুষদেরকে দাসে পরিণত করে, মানুষকে খাদ্য হিসেবে খামারের পশুর মতো পালন করে, পৃথিবীর সম্পদ লুণ্ঠন করে বা সমগ্র পৃথিবীকে ধ্বংস করে। এ ধরনের কাহিনীকে বহিরাগত আক্রমণ সাহিত্য বর্গের একটি বিজ্ঞান কল্পকাহিনীমূলক উপবর্গ হিসেবে গণ্য করা যায়। ইংরেজ সাহিত্যিক এইচ জি ওয়েলস তাঁর যুগান্তরী উপন্যাস দ্য ওয়ার অভ দ্য ওয়ার্লডস-এ এই বিষয়টি ব্যাপকভাবে তুলে ধরেন।    বিশেষজ্ঞদের মতে বহির্জাগতিক জীবদের দ্বারা বাস্তবিকপক্ষেই পৃথিবী আক্রমণের সম্ভাবনা অত্যন্ত কম, কেননা এতে সময় ও সম্পদের খরচ অত্যন্ত বেশি পড়বে।   বাস্তবায়নের সম্ভাব্যতা  সেটি ইনস্টিটিউটের জ্যেষ্ঠ জ্যোতির্বিজ্ঞানী সেথ শস্ট্যাক মনে করেন যে বেশ কয়েকটি কারণে বহির্জাগতিক জীবদের পৃথিবী আক্রমণের সম্ভাবনা কম। তাঁর মতে পৃথিবীতে লভ্য সব সম্পদ ঐসব জীবদের নিজস্ব গ্রহেই বিদ্যমান কিংবা সেগুলি খুঁজে বের করা ও সৃষ্টি করা পৃথিবী দখলের চেয়ে বেশি সহজ। তিনি আরও মনে করেন যে বহির্জাগতিক জীবরা যদি পৃথিবীর সাথে যোগাযোগ স্থাপন করতে চায়, তাহলে তারা প্রথমে তা স্বয়ংক্রিয় যন্ত্র বা রোবটের মাধ্যমে করবে, নিজেরা নয়।  নাসা-এমস গবেষণা কেন্দ্রের পরিচালক জ্যোতিঃপদার্থবিজ্ঞানী ডেভিড মরিসন এই যুক্তি দিয়েছেন যে প্রথম যোগাযোগের ঘটনাটি বেতার যোগাযোগের রূপে সাধিত হবে, স্বচক্ষে পরিদর্শনের মাধ্যমে নয়।   আরও দেখুন   প্রথম যোগাযোগ   আন্তঃগ্রহীয় দূষণ   মহাকাশে উপনিবেশ স্থাপন   অশনাক্তকৃত উড়ন্ত বস্তু ধর্ম   দ্য ক্র্যাকেন ওয়েকস, ১৯৫৩ সালের ইংরেজি উপন্যাস  মহাকাশ বিরতিকেন্দ্র উপস্থাপনকারী চলচ্চিত্রের তালিকা    ওয়াও! সংকেত    তথ্যসূত্র   বিষয়শ্রেণী:কল্পকাহিনীতে বহির্জাগতিক জীবদের আক্রমণ  বিষয়শ্রেণী:মহাপ্রলয়ধর্মী কল্পকাহিনী  বিষয়শ্রেণী:বিজ্ঞান কল্পকাহিনীর বর্গ  বিষয়শ্রেণী:বিজ্ঞান কল্পকাহিনীর বিষয়  বিষয়শ্রেণী:মহাকাশ যুদ্ধবিগ্রহ বিষয়ক কল্পকাহিনী  বিষয়শ্রেণী:গ্রহীয় প্রতিরক্ষা
কে জে যেসুদাস। একজন কিংবদন্তি ভারতীয় কণ্ঠশিল্পী , তিনি শ্রেষ্ঠ গায়ক হিসেবে সবচেয়ে বেশিবার জাতীয় চলচ্চিত্র পুরস্কার অর্জন করেছেন । তিনি হিন্দি , তামিল , তেলুগু , কন্নড় , মালয়ালম প্রভৃতি ভাষায় কয়েক হাজার গান গেয়েছেন ।   প্রাথমিক জীবন   কে জে যেসুদাস ১০ জানুয়ারি ১৯৪০ সালে কোচিনে জন্মগ্রহণ করেন । কে জে যেসুদাস ফোর্ট কোচিতে জন্মগ্রহণ করেন, প্রাক্তন কিংডম অফ কোচিন (এখন কেরালা), তিনি লাতিন ক্যাথলিক খ্রিস্টান পরিবারে জন্মগ্রহণ করেন । তার পিতার নাম অগাস্টিন জোসেফ এবং মাতার নাম  এলিজাবেথ জোসেফ। তার পিতা, একজন সুপরিচিত মালালীয় শাস্ত্রীয় সংগীতশিল্পী এবং মঞ্চ অভিনেতা ছিলেন। তিনিই যেসুদাসের প্রথম গুরু (শিক্ষক) ছিলেন । যেসুদাসরা পাঁচজন ভাই বোন। তিনি পিতার  জ্যৈষ্ঠ পুত্র , এছাড়া তার তিনটি ছোট ভাই ও একটি ছোট বোন আছে।তিনি তার একাডেমিক সঙ্গীত প্রশিক্ষণ শুরু করেন R.L.V. সঙ্গীত একাডেমী, ত্রিপুনথুরা তে , পরবর্তীতে তিনি স্বাথী থিরুণাল কলেজ অব মিউজিকে অধ্যয়ন করেন। তিনি চেন্নাইয়ে বৈদ্যনাথ ভাগবতের কাছ থেকে উন্নত প্রশিক্ষণ গ্রহণ করেন। তিনি আর.এল.ভি. এ গণবোধন কোর্স সম্পন্ন করেন। ২০১১ সালে যেসুদাস প্লেব্যাক গায়ক হিসাবে তার কেরিয়ারের  ৫০ বছর পূর্ণ করেন ।   কর্মজীবন    উল্লেখযোগ্য কাজ    পুরস্কার ও সম্মাননা  ভারত সরকার কর্তৃক ১৯৭৫ সালে তাকে পদ্মশ্রী ২০০২ সালে পদ্মভূষণ ২০১৭ সালে পদ্মবিভূষণ পুরস্কার দেওয়া হয় । একমাত্র তাকেই কেরালা সরকার প্রদত্ত "আস্থানা গায়াকান" পুরস্কার দেওয়া হয় । তিনি রেকর্ড সংখ্যক আট বার প্লেব্যাক সিঙ্গার হিসেবে জাতীয় পুরস্কার অর্জন করেন ।পঁচিশ বার কেরালা রাজ্য শ্রেষ্ঠ শিল্পী পুরস্কার পেয়েছেন । পাঁচবার তামিলনাড়ু সরকার প্রদত্ত শ্রেষ্ঠ শিল্পী পুরস্কার পেয়েছেন। চারবার অন্ধপ্রদেশ সরকার প্রদত্ত শ্রেষ্ঠ শিল্পী পুরস্কার পেয়েছেন । এছাড়াও তাকে "আনন্দলোক" পুরস্কার দেওয়া হয়েছে ।   তথ্যসূত্র   বহিঃসংযোগ    বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:কোচির সঙ্গীতশিল্পী বিষয়শ্রেণী:ভারতীয় নেপথ্য গায়ক বিষয়শ্রেণী:ভারতীয় রোমান ক্যাথলিক বিষয়শ্রেণী:কন্নড় নেপথ্য সঙ্গীতশিল্পী বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:তামিল ভাষার সঙ্গীতশিল্পী বিষয়শ্রেণী:তেলুগু নেপথ্য সঙ্গীতশিল্পী বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:শিল্পকলায় পদ্মবিভূষণ প্রাপক বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:হিন্দুস্তানি সঙ্গীতশিল্পী বিষয়শ্রেণী:মালয়ালী ব্যক্তি বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
শচীন্দ্রনাথ সেনগুপ্ত (জন্ম- ২০ জুলাই ১৮৯২ - মৃত্যু-০৫ মার্চ ১৯৬১)একজন বাঙালি নাট্যকার, সাংবাদিক। তিনি বাংলাদেশের খুলনা জেলার সেনহাটি গ্রামে তার জন্মগ্রহণ করেন।  তার পিতার নাম সত্যচরণ সেনগুপ্ত।  ব্যক্তিজীবন  শচীন্দ্রনাথ পিতা সত্যচরণ সেনগুপ্তের কর্মস্থল রংপুরে শিক্ষালাভ করেন। সেখানে বিপ্লবী প্রফুল্ল চাকী ছিলেন তার সহপাঠী। ১৯০৫ খ্রিষ্টাব্দে স্বদেশী আন্দোলনে যোগ দিয়ে শচীন্দ্রনাথ বিদ্যালয় ত্যাগ করেন এবং অনুশীলন সমিতির সঙ্গে যুক্ত হন। ১৯১১ খ্রিষ্টাব্দে কলকাতার জাতীয় বিদ্যালয় থেকে প্রবেশিকা পাস করে তিনি বিএ পর্যন্ত অধ্যয়ন করেন। এরপর কটক মেডিক্যাল স্কুলে চিকিৎসাবিদ্যা ও ময়মনসিংহে কবিরাজী চিকিৎসা করেন।  কর্মজীবনের শুরুতে কিছুদিন জাতীয় কলেজে অধ্যাপনা করে পরে সাংবাদিকতা পেশায় যোগ দেন। তার সাংবাদিক জীবনের শুরু দৈনিক কৃষক ও ভারত পত্রিকায় সহসম্পাদকরূপে। এছাড়া তিনি সাপ্তাহিক হিতবাদী, বিজলী ( বারীন্দ্রকুমার ঘোষ প্রতিষ্ঠিত), আত্মশক্তি প্রভৃতি পত্রিকায় সম্পাদকের দায়িত্ব পালন করেন।  সাহিত্যজীবন  শচীন্দ্রনাথ নাথ নাট্যকার হিসেবেই সমধিক পরিচিত।  তার রচিত ঐতিহাসিক ও রাজনৈতিক নাটকের মূল প্রতিপাদ্য বিষয় দেশাত্মবোধ। তার রচিত সামাজিক নাটকেও দক্ষতার পরিচয় পাওয়া যায়। তার নাটকের অনন্য বৈশিষ্ট্য হচ্ছে অসাম্প্রদায়িক চেতনা ও হিন্দু-মুসলমানের মিলনের বাণী। ইতিহাসনিষ্ঠায়, কাহিনীর দৃঢ় সংবদ্ধতায় ও শক্তিশালী সংলাপে তার নাটক সমৃদ্ধ।  তার উল্লেখযোগ্য ঐতিহাসিক ও রাজনৈতিক নাটক হচ্ছে: গৈরিক পতাকা (১৯৩০), দেশের দাবি  (১৯৩৪), রাষ্ট্রবিপ্লব (১৯৪৪), সিরাজুদ্দৌলা (১৯৩৮), ধাত্রীপান্না (১৯৪৮), সবার উপরে মানুষ সত্য (১৯৫৭), আর্তনাদ ও জয়নাদ (১৯৬১)। তার ঐতিহাসিক নাটক সিরাজুদ্দৌলা সবচেয়ে বেশি জনপ্রিয়তা অর্জন করে। ১৯৪৬ সালে কলকাতার রঙ্গমঞ্চে রাষ্ট্রবিপ্লব নাটকটিও বেশ আলোড়ন সৃষ্টি করেছিল।  রক্তকমল (১৯২৯), ঝড়ের রাতে (১৯৩১), নার্সিংহোম (১৯৩৩), স্বামী-স্ত্রী (১৯৩৭), তটিনীর বিচার (১৯৩৯), মাটির মায়া, কাঁটা ও কমল, প্রলয়, জননী প্রভৃতি তার সামাজিক নাটক। এসব নাটকে ব্যক্তি ও পারিবারিক জীবনের বিচিত্র জটিলতা ও সমস্যা তুলে  ধরা হয়েছে। এছাড়াও তার রচিত কিশোরদের নাটক, প্রবন্ধ, ভ্রমণকাহিনী ও অনুবাদ গ্রন্থ আছে।  দেশভ্রমণ  বেসরকারি সাংস্কৃতিক দলের নেতা হিসেবে শচীন্দ্রনাথ রাশিয়া, নরওয়ে, পোল্যান্ড, চীন, সিংহল ইত্যাদি দেশ ভ্রমণ করেন।   মৃত্যু ১৯৬১ সালের  ৫ মার্চ শচীন্দ্রনাথ মৃত্যুবরণ করেন। তথ্যসূত্র  বিষয়শ্রেণী:১৮৯২-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:বাঙালি লেখক বিষয়শ্রেণী:১৮৯১-এ জন্ম বিষয়শ্রেণী:ভারতীয় পুরুষ নাট্যকার বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:পশ্চিমবঙ্গের নাট্যকার বিষয়শ্রেণী:কলকাতার লেখক বিষয়শ্রেণী:খুলনা জেলার ব্যক্তি